ಜಿಯಾನ್ಜಿ

## ಜಿಯಾನ್ಜಿ(ಚೈನದ ಒಂಜಿ ಗೊಬ್ಬು)

ಜಿಯಾನ್ಜಿ ಪಂಡ ಒಂಜಿ ಸಾಂಪ್ರದಾಯಿಕ ಚೀನೀ ಕ್ರೀಡೆ, ಉಂದೆಟ್ ಆಟಗಾರೆರ್ ಪೆಟೆಕಾ ಬೊಕ್ಕ ಇಂಡಿಯಾಕಾದಂಚಿನ ಒಂಜೇ ರೀತಿದ ಗೊಬ್ಬುಲೆಡ್ ಇತ್ತಿಲೆಕ ಅತ್ತ್, ಅಕ್ಲೆನ ದೇಹೊನು ಕೈಟ್ ಬುಡ್ದು ಗಾಳಿಡ್ ಭಾರೀ ತೂಕದ ಶಟಲ್ಕಾಕ್ ನ್ ದೀವೊಡು ಪನ್ಪಿನ ಗುರಿನ್ ದೀಪೆರ್. ಜಿಯಾನ್ಜಿ ದ ಪ್ರಾಥಮಿಕ ಮೂಲ ಪಂಡ ಕುಜು ಪನ್ಪಿನ ಒಂಜಿ ಪ್ರಾಚೀನ ಚೀನೀ ಆಟ, ಉಂದು ಹಾನ್ ರಾಜವಂಶೊಡ್ದ್ (ಕ್ರಿ.ಪೂ. ೨೦೨ - ಕ್ರಿ.ಶ. ೯, ಕ್ರಿ.ಶ. ೨೫-೨೨೦). ಜಿಯಾನ್ಜಿನ್ ಬ್ಯಾಡ್ಮಿಂಟನ್ ಕೋರ್ಟ್ ಡ್ ಬೇತೆ ಬೇತೆ ಸ್ಪರ್ಧೆದ ಸೆಟ್ಟಿಂಗ್ ಡ್ ಒಳ ಅತ್ತಂಡ ಪಿದಯಿದ ಸಾಲುಲೆನ್ ಬಳಸುವೆರ್. ಶಟಲ್ ನ್ 'ಅಪ್' ಮಲ್ಪುನ ಉದ್ದೇಶೊಡು ಬೊಕ್ಕ ಕೌಶಲ್ಯೊಲೆನ್ ತೋಜಾವುನ ಉದ್ದೇಶೊಡು, ಒಂಜಿ ಬೀದಿ ಅತ್ತಂದೆ ಉದ್ಯಾನವನೊಡು ಆಟಗಾರೆರೆನ ವೃತ್ತೊದ ನಡುಟು ಕಲಾತ್ಮಕವಾದ್ ಲಾ ಆಡೊಲಿ. ವಿಯೆಟ್ನಾಮ್ ಡ್, ಉಂದೆನ್ đá cầu ಪಂಡ್ದ್ ಲೆಪ್ಪುವೆರ್, ಬೊಕ್ಕ ಉಂದು ರಾಷ್ಟ್ರೀಯ ಕ್ರೀಡೆ. ಫಿಲಿಪೈನ್ಸ್ ಡ್, ಉಂದೆನ್ ಸಿಪಾ ಪಂಡ್ದ್ ಲೆಪ್ಪುವೆರ್ ಬೊಕ್ಕ ಉಂದು ರಾಷ್ಟ್ರೀಯ ಕ್ರೀಡೆ ಆದಿತ್ತ್ಂಡ್, ಡಿಸೆಂಬರ್ ೨೦೦೯ಡ್ ಉಂದೆತ ಬದಲ್ ಗ್ ಅರ್ನಿಸ್ ಕ್ರೀಡೆ ಬತ್ತ್ಂಡ್.
ಈ ಗೊಬ್ಬು ಜಗತ್ತ್ ದ ಸುತ್ತಮುತ್ತ ಒಂಜಿ ಅನುಯಾಯಿನ್ ಲಾ ಗಳಸೊಂದುಂಡು. ಇಂಗ್ಲಿಷ್ ಡ್, ಕ್ರೀಡೆ ಬೊಕ್ಕ ಅಯಿನ್ ಆಡೊಂದಿತ್ತಿನ ವಸ್ತುನ್ "ಶಟಲ್ಕಾಕ್" ಅತ್ತ್ಂಡ "ಫೆದರ್ಬಾಲ್" ಪಂಡ್ದ್ ಲೆಪ್ಪುವೆರ್. ಮಲೇಷ್ಯಾಡ್, ಈ ಗೊಬ್ಬುನು ಕ್ಯಾಪ್ಟೆಹ್, ಅತ್ತ್ಂಡ ಚಾಪ್ಟೆಹ್ ಪಂಡ್ದ್ ಲೆಪ್ಪುವೆರ್. ಉಂದು ಜೋಕುಲು ಸೆಪಕ್ ರಾಗನ್ ಕಲ್ಪುನ ಮುಟ್ಟ ಗೊಬ್ಬು ಆಡುನ ಆಟ ಪಂಡ್ದ್ ಪರಿಗಣಿಸವೆರ್. 
## ಗೊಬ್ಬುದ ಕ್ರಮ
ಶಟಲ್ ಕಾಕ್ (ಚೀನೀ ಗೊಬ್ಬುಡು ಜಿಯಾನ್ಜಿ ಪನ್ಪೆರ್, ಅತ್ತ್ಂಡ ಇಂಗ್ಲಿಷ್ ಡ್ 'ಚೀನೀ ಹ್ಯಾಕಿ ಸ್ಯಾಕ್' ಬೊಕ್ಕ 'ಕಿಂಜಾ') ಸಾಮಾನ್ಯವಾದ್ ರಬ್ಬರ್ ಸೋಲ್ ಅತ್ತ್ಂಡ ಪ್ಲಾಸ್ಟಿಕ್ ಡಿಸ್ಕ್ ಡ್ ನಾಲ್ ಗರಿಲೆನ್ ನಿಗದಿ ಮಲ್ಪುವೆರ್. ಕೆಲವು ಕೈಟ್ ಮಲ್ಪುನ ಜಿಯಾನ್ಜಿಲು ಒಂಜಿ ವಾಷರ್ ಅತ್ತಂಡ ಒಂಜಿ ನಾಣ್ಯೊನು ನಡುಟ್ಟು ಒಂಜಿ ರಂದ್ರೊಡು ಬಳಕೆ ಮಲ್ಪುವೆರ್.
ಗೊಬ್ಬುದ ಪೊರ್ತುಡು, ಶಟಲ್ ಕಾಕ್ ನ್ ನೆಲಕ್ ಮುಟ್ಟಾವಂದಿಲೆಕ ಮಲ್ಪೆರೆ ಕೈನ್ ಬುಡ್ದು ದೇಹದ ಒವ್ವೆ ಭಾಗೊನ್ಲಾ ಬಳಕೆ ಮಲ್ಪೊಲಿ. ಉಂದು ಮುಖ್ಯವಾದ್ ಸಮತೋಲನೊಡು ಉಪ್ಪುಂಡು ಬೊಕ್ಕ ಕಾರ್ದ ಕೆಲವು ಭಾಗೊಲೆನ್, ವಿಶೇಷವಾದ್ ಪಾದೊಲೆನ್ ಬಳಸುವೆರ್. ಕುಶಲ ಆಟಗಾರೆರ್ ಒಂಜಿ ಓವರ್ಹೆಡ್ ಕಿಕ್ ನ್ ಬಳಕೆ ಮಲ್ಪೊಲಿ. ಚೀನಾಡ್, ಈ ಕ್ರೀಡೆಗ್ ಸಾಮಾನ್ಯವಾದ್ ರಡ್ಡ್ ಆಟದ ರೂಪೊಲು ಉಪ್ಪುಂಡು: 
೫-೧೦ ಜನೊಕ್ಲೆನ ನಡುಟು ಸರ್ಕಲ್ ಕಿಕ್ 
ರಡ್ಡ್ ಕಿಕರ್ಸ್ ಅತ್ತ್ಂಡ ರಡ್ಡ್ ಸೈಡ್ ನಡುಟು ಡ್ಯುಯಲ್ ಕಿಕ್.
ಶಟಲ್ ಕಾಕ್ ನ್ ನೆಲಕ್ ಮುಟ್ಟಾವಂದೆ ದೀನಗ ಮಾತ್ರ ಸರ್ಕಲ್ ಕಿಕ್ ಮೇಲ್ಮುಖ ಕಿಕ್ ಲೆನ್ ಬಳಸುವ. ಡ್ಯುಯಲ್ ಕಿಕ್ ಜವನೆರ್ನ ಚೀನೀ ಆಟಗಾರೆರೆನ ನಡುಟು ಜನಪ್ರಿಯ ಆತ್ಂಡ್, ಬೊಕ್ಕ ಫುಟ್ಬಾಲ್ ಡ್ ಗೋಲ್ ಶೂಟಿಂಗ್ ತಂತ್ರೊಲೆನಲೆಕ "ಫ್ಲಾಟ್ ಕಿಕ್" ತಂತ್ರೊಲೆನ್ ಬಳಕೆ ಮಲ್ಪುಂಡು. "ಶಕ್ತಿಶಾಲಿ ಫ್ಲಾಟ್ ಕಿಕ್" ತಂತ್ರೊಲೆನ್ ಚೀನೀ ಆಟೊಲೆಡ್ ಒಂಜಿ ಪ್ರಮುಖ ಆಕ್ರಮಣಕಾರಿ ಕೊಲೆ ಆದ್ ಅನ್ವಯಿಸವೆರ್.
## ಸ್ಪರ್ಧಾತ್ಮಕ ಆಟ
ಸ್ಪರ್ಧಾತ್ಮಕವಾದ್, ಸರ್ಕಾರೊಡು ನಡಪುನ ಗೊಬ್ಬುನು "ಹ್ಯಾಕಿ-ಸ್ಯಾಕ್ ಪಂಡ್ದ್ ಲೆಪ್ಪುವೆರ್ ಬೊಕ್ಕ ಉಂದು ಒಂಜಿ ಆಯತಾಕಾರದ ಕೋರ್ಟ್ ಡ್ 6.10 ಬೈ 11.88 ಮೀಟರ್ ಡ್ ಆಡೊಡು, 1.60 ಮೀಟರ್ (ಮಹಿಳೆಯೆರೆಗ್ 1.50 ಮೀಟರ್) ಎತ್ತರೊಡು ಒಂಜಿ ಜಾಲ್ ಡ್ (ಬ್ಯಾಡ್ಮಿಂಟನ್ ದಲೆಕನೆ) ವಿಂಗಡಿಸವೆರ್. 2009ಡ್ "ಚೈನೀಸ್ ಜೆಜೆ" ಪನ್ಪಿನ ಒಂಜಿ ಪೊಸ ಶೈಲಿದ ಟಿ ಜಿಯಾನ್ ಜಿ ನ್ ಪರಿಚಯಿಸಯೆರ್."ಜೆಜೆಜೆ" ಪಂಡ ಚೀನೀ ಭಾಷೆಡ್ "ಸ್ಪರ್ಧಾತ್ಮಕ ಜಿಯಾನ್ಜಿ-ಕಿಕ್ಕಿಂಗ್" ಪನ್ಪಿನ ಅರ್ಥ, ಮೂಜಿ ಚೀನೀ ಅಕ್ಷರೊಲು ಮಾತ "ಜೆ" ಡ್ದ್ ಸುರು ಆಪುಂಡು. ಈ ಆವೃತ್ತಿಡ್ 90 ಸೆಂ.ಮೀ.ಡ್ ಕೆಳಮಟ್ಟದ ಮಧ್ಯದ ಜಾಲೊನು ಬೊಕ್ಕ ಪ್ರಮಾಣಿತ ಬ್ಯಾಡ್ಮಿಂಟನ್ ಕೋರ್ಟ್ ದ ಒಳ ಅತ್ತಂಡ ಪಿದಯಿದ ಸಾಲುಲೆನ್ ಬಳಸುವೆರ್.
ಸರ್ಕಲ್ ಪ್ಲೇಡ್, ಗುರಿ ಸರಳವಾದ್ ಪ್ಲೇನ್ ಮುಂದುವರಿಸೊಡು ಪನ್ಪಿನವು ಆದುಪ್ಪೊಲಿ. ಅತ್ಯಂತ ಸ್ಪರ್ಧಾತ್ಮಕ ಸ್ವರೂಪೊಲೆನ್ ಬುಡ್ದು ಮಾತಾ ಸ್ವರೂಪೊಲೆಡ್, ಒಂಜಿ ಕೌಶಲ್ಯೊದ ಪ್ರದರ್ಶನೊ ಗೊಬ್ಬುದ ಒಂಜಿ ಪ್ರಮುಖ ಅಂಶ ಆದುಂಡು. ಚೀನೀ ಜೆಜೆಜೆ ಗೊಬ್ಬುಲೆಡ್ ಒಂಜೇ ನಡುತ ಜಾಲೊನು ಬಳಸುವ 2 ಅನೌಪಚಾರಿಕ ಗೊಬ್ಬುಲು ಉಂಡು: "ತಂಡದ ಗೊಬ್ಬು" ಪ್ರತಿ ಬರಿಟ್ 3 ಆಟಗಾರೆರೆನ್ ಬಳಸುವ & "ಅರ್ಧ ಕೋರ್ಟ್ ಗೊಬ್ಬು" ಡಬಲ್ ಆಟಗಾರ ಗೊಬ್ಬುಗು ಮಾತ್ರ ಅರ್ಧ ಕೋರ್ಟ್ ನ್ ಬಳಸುವ.
## ಫ್ರೀಸ್ಟೈಲ್

ಫ್ರೀಸ್ಟೈಲ್ ಫ್ರೀಸ್ಟೈಲ್ ಫುಟ್ಬ್ಯಾಗ್ ಗ್ ಮಸ್ತ್ ಹೋಲಿಕೆ ಉಂಡು, ಅಲ್ಪ ಆಟಗಾರೆರ್ ಅಕ್ಲೆನ ಕೈಟ್ ಶಟಲ್ಕಾಕ್ ನ್ ಮುಟ್ಟಂದೆ ಬೇತೆ ಬೇತೆ ಕಿಕ್ಸ್, ಡಿಲೇಸ್ ಬೊಕ್ಕ ಬೇತೆ ಕುಶಲೊಲೆನ್ ಮಲ್ಪುವೆರ್. ಮಸ್ತ್ ಫುಟ್ಬ್ಯಾಗ್ ಟ್ರಿಕ್ಸ್ ಸುರುಟು ಜಿಯಾನ್ಜಿಡ್ದ್ ಸ್ಫೂರ್ತಿ ಪಡೆಯಿನವು, ಆಂಡ ಇತ್ತೆ ಜಿಯಾನ್ಜಿ ಫ್ರೀಸ್ಟೈಲರ್ ಲು ಫುಟ್ಬ್ಯಾಗ್ ಡ್ದ್ ಸ್ಫೂರ್ತಿನ್ ತೂಪೆರ್.

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್